polyglot-tagger/wikipedia-language-snippets-filtered huggingface dataset:
امام احمد رضا خان بیسویں صدی عیسوی کے مجدد، نامور حنفی فقہیہ، محدث، اصولی، نعت گو شاعر، علوم نقلیہ وعقلیہ کے ماہر، سلسلہ قادریہ کے شیخ، عربی، فارسی اور اردو کی کثیر کتابوں کے مصنف جن میں مشہور ترجمہ قرآن کنزالایمان، فتاوی کا مجموعہ فتاویٰ رضویہ اور نعتیہ دیوان حدائق بخشش مشہور ہیں۔
احمد رضا خان نے شدت سے تقلید اور حنفیت کا دفاع کیا سلسلۂ حدیث میں شاہ ولی اللہ اور عبد الحق محدث دہلوی سے استفادہ کیا اور فقہ میں سند اجازت شیخ عبد الرحمن حنفی مکی سے حاصل کی، جن کا سلسلہ عبد اللہ بن مسعود تک پہنچتا ہے۔
احمد رضا خان نے دو قومی نظریہ کا پرچار کیا اور کسی بھی سطح پر ہندو مسلم اتحاد کو رد کیا، تحریک ترک موالات اور تحریک خلافت میں مسلمانوں کو متنبہ کیا کہ ان تحریکوں میں مسلم ہندو اتحاد کا نعرہ لگایا جا رہا ہے جو شرعی حیثیت سے ناجائز ہے۔
اردو، فارسی اور عربی پڑھنے کے بعد اپنے والد نقی علی خان سے عربی زبان میں دین کی اعلیٰ تعلیم حاصل کی اور تیرہ برس دس مہینے کی عمر میں ایک عالم دین ہو گئے۔
14 شعبان 1286ھ مطابق 19 نومبر 1869ء میں احمد رضا خان کو عالم دین کی سند دی گئی اور اسی دن والد نے احمد رضا خان کے علمی کمال اور پختگی کو دیکھ کر فتویٰ نویسی کی خدمت ان کے سپرد کی۔
شیعیت کے خلاف احمد رضا خان نے کئی فتوی جاری کیے اور کتب و رسائل لکھے، جن میں شیعی عقائد و رسومات کی پرزور مذمت کی اور شیعہ کے بعض عقائد کی بنیاد پر ان کو کافر کہا۔
احمد رضا خان نے اپنی کتاب احکام شریعت میں امیر معاویہ پر طعن کرنے والے کو جہنمی کتا کہا اور رد الرفضہ نامی رسالے میں خلافت ابو بکر کے منکر کے بارے لکھا کہ وہ مذہب صحیح پر کافر ہے، یوں ہی شیخین کو برا کہنے والے یا تبرا کرنے والے کو کافر لکھا اور کتاب برہان شرح مواہب الرحمن کے حوالے سے خلافت عٹمان کے منکر کو بھی کافر کہا۔
احمد رضا خان کا نعتیہ دیوان حدائق بخشش تین جلدوں میں ہے، پہلے دو جلدیں احمد رضا خان کی حیات میں اور تیسری، بعد از وفات جمع کر کے کلام شائع کیا گيا، مگر اس میں رضا کا تخلص رکھنے والے ایک دوسرے عام سے شاعر کا عامیانہ کلام بھی در آیا، جس پر کافی تنقید ہوئی، جس کو تحقیق کے بعد نکال دیا گیا۔
حدائق بخشش اردو نعتیہ شاعری کا ایک اہم سنگ میل ثابت ہوئی جس نے اپنے بعد آنے والے تمام نعت گوؤوں کو ایک ادب کا جامہ پہنا دیا، ورنہ اس سے پہلے اردو نعت صرف عقیدت کے طور پر دیواں کے شروع میں شامل نظر آتی، مگر حدائق بخشش کے بعد اردو نعت ادب کا ایک مستقل حصہ بنا، جس کی نعتیں آج بھی مشہور و معروف ہے۔
فاضل بریلوی مندرجہ ذیل سلسلوں میں اجازت بیعت حاصل تھی:-قادریہ برکاتیہ جدیدہ، قادریہ آبائیہ قدیمہ، قادرہ رزاقیہ، قادریہ منوریہ، چشتیہ نظامیہ قدیمہ، قادرہ اہدلیہ، چشتیہ محبوبیہ جدیدہ، سہروردیہ فضیلہ، نقشبندیہ علائیہ صدیقیہ، نقشبندیہ علائیہ علویہ، بدیعیہ، علویہ منامیہ وغیرہ-
مندرجہ بالا سلاسل میں اجازت کے علاوہ فاضل بریلوی کو مصافحات اربعہ (مصا حفۃ الحسنیہ، مصاحفۃ العمریہ، مصاحفۃ، الخضریہ، مصافحۃ المنانیہ) کی سند بھی ملی۔
کثرت سے فقہی مسائل پر رسائل اور عقائد و اعمال کی اصلاح کے لیے کتابیں تصنیف کیں، ریاضی اور فلکیات کے علاوہ سائنس کے دیگر کئی موضوعات پر علمی اور مذہبی نکتہ نظر سے اپنی آرا پیش کیں۔
بریلی میں منظر اسلام کے نام سے اسلامی جامعہ قائم کی، بریلوی مکتب فکر کو متعارف کروایا، جس کی وجہ شہرت عشق رسول میں شدت اور تصوف کی طرف مائل ہونا ہے۔
احمد رضا خان کے دستیاب فارسی کلام کا کچھ حصّہ حدائق بخشش میں موجود ہے جب کہ احمد رضا خان کی منتخب فارسی نعتوں کا ایک مجموعہ ارمغان رضا کے نام سے، ادارہ ادارہ تحقیقات امام احمد رضا نے پہلی بار، 1994 میں شائع کیا، اس میں حمد و نعت، قصائد و مناقب اور رباعیات شامل ہیں۔
مکہ معظمہ اور مدینہ طیبہ کے بڑے بڑے علما احمد رضا خان کے علمی کمالات اور دینی خدمات کو دیکھ کر احمد رضا خان کے نورانی ہاتھوں پر مرید ہوئے اور احمد رضا خان کو استاد و پیشوا مانا
ان مصافحات و اجازت کے علاوہ مختلف اذکار اشغال و اعمال وغیرہ کی بھی احمد رضا خان کو اجازت حاصل تھی جیسے خواص القرآن اسماء الٰہیہ، دلائل الخیرات، حصن حصین، حزب البحر، صزب النصر، حرز الامیرین، حرز الیمانی دعاءمغنی، دعا حیدری، دعا عزارائیلی، دعا سریانی، قصیدہ غوثیہ، قصیدہ بردہ وغیرہ۔
دیگر رسائل و فتاوی میں شیعی اذان میں کلمہ خلیفہ بلا فصل کا رد، کیا تعزیہ داری اور شہادت نامہ جیسے اعمال کو حرام قرار دیا، پہلے خلیفہ برحق کی تحقیق میں ابوبکر صدیق کی خلافت پر دلائل دیے، شیخین کی علی ابن طالب پر فضیلت پر دلائل، تفضیلی و امیر معاویہ پر تنقید کرنے والوں کا رد کیا۔
ہندوستان نے جب 1987 میں ایل ٹی ٹی ای کے ساتھ ایک معاہدے کے تحت سری لنکا میں اپنی امن فوج بھیجی تھی تو اس وقت مسٹر دیکشت سری لنکا میں ہندوستان کے ہائی کمشنر تھے۔
اسی زمانے میں ہندوستان کے زیر انتظام کشمیر میں تشدد اور دہشت گردی عروج پر تھی او ر کچھ فیصلوں کے لیے مسٹر دیکشت پر شدید نکتہ چینی بھی ہوئی تھی۔
بنگلہ دیش کی آزادی میں حکمت عملی تیار کرنے میں وہ پیش پیش تھے اور جنگ کے خاتمے کے فوراً بعد وہ بنگلہ دیش کے ہائی کمشنر مقرر کیے گئے تھے ۔
تاہم ساراوک نے جب برونائی کے کچھ علاقے پر 1890 میں قبضہ کیا تو برطانیہ نے اس کے خلاف کوئی حرکت نہ کی حالانکہ یہ معاہدے کی صریح خلاف ورزی تھی۔
برونائی ایک چھوٹی لیکن انتہائی امیر معیشت ہے جس میں ملکی اور بین الاقوامی شمولیت پائی جاتی ہے جسے حکومتی نگرانی، فلاحی اقدامات اور دیہاتی رواجوں سے سنبھالا جاتا ہے۔
7 جنوری 1979 کو برونائی اور یونائیٹڈ کنگڈم کے درمیان معاہدہ ہوا جس کے تحت برونائی کو بین الاقوامی امور خود سنبھالنے ہوں گے اور آہستہ آہستہ برونائی پوری طرح آزاد ہو جائے گا اور برطانیہ بین الاقوامی امور میں مدد کرے گا۔
محمد صلی اللہ عليہ وآلہ وسلّم کے دور میں ساسانی اور یونانی سکّے استعمال ہوا کرتے تھے، جس کا وزن 4.44 گرام سے لے کر 4.5 گرام ہوا کرتا تھا۔
اہل عرب اس کاتبادلہ وزن کے حساب سے کیاکرتے تھے لیکن محمد صلی اللہ عليہ وآلہ وسلّم نے ایک دینار کا وزن ایک مثقال قرار دیا، جو 72 جو کے دانوں کے وزن کے برابر ہوتاہے۔
رابندرناتھ ٹیگور : بنگالی زبان کے نوبل انعام یافتہ شاعر، فلسفی اور افسانہ و ناول نگار رابندر ناتھ ٹیگور کا اصل نام رویندر ناتھ ٹھاکر۔
پھر قانون کی تعلیم حاصل کرنے کی خاطر 1878ء میں انگلستان گئے، ڈیڑھ سال بعد ڈگری لیے بغیر لوٹ آئے اور اپنے طور پر پڑھنے لکھنے اور اپنی شخصیت کو پروان چڑھانے میں مصروف ہو گئے۔
1901ء میں بولپور بنگال کے مقام پر شانتی نکتین کے نام سے مشرقی اور مغربی فلسفے پر ایک نئے ڈھنگ کے مدرسہ کی بنیاد ڈالی، جس نے 1921ء میں یونیورسٹی کی شکل اختیار کی۔
1881ء میں کھینچی گئی اس تصویر میں ٹیگور اپنے لکھے ھوئے ڈرامے “ولمکی پرتیھبا“ میں اندرا دیوی کے ساتھ اداکاری کے جوہر دکھا رہے ہیں۔
لیکن جن مقابلوں میں جنگ وقتال کی نوبت آئی ہے وہ صرف 9 ہیں، بدر، احد، خندق ، قریظہ ، مصطلق، خیبر ، فتح مکہ، حنین، طائف، حضرت انسؓ ان سب میں موجود تھے ، موسیٰ بن انسؓ سے ایک شخص نے سوال کیا کہ آپ کے پدر بزرگوار آنحضرتﷺ کے کتنے معرکوں میں شریک تھے ،انہوں نے کہا آٹھ میں، غالباً انہوں نے بدر کو شامل نہیں کیا، جس کا سبب یہ ہے کہ بدر میں حضرت انسؓ بن مالک اس عمر تک نہیں پہنچے تھےجو جہاد کی شرکت کے لئے ضرور قرار دی گئی ہے۔
آنحضرتﷺ کے بعد حضرت ابوبکرؓ خلیفہ ہوئے،انہوں نے حضرت انسؓ کو بحرین میں صدقات کا افسر بنانا چاہا، پہلے حضرت عمرؓ سے مشورہ کیا،انہوں نے کہا کہ انسؓ بہت ہوشیار شخص ہیں آپ نے جو خدمت ان کے لئے تجویز کی ہے میں اس کی تائید کرتا ہوں ؛چنانچہ حضرت انسؓ کو بارگاہ خلافت میں طلب کیا اور بحرین کا عامل بنا کر بھیجا۔
عمرؓ نے اپنے عہد خلافت میں انسؓ بن مالک کو تعلیم فقہ کے لئے ایک جماعت کے ساتھ بصرہ روانہ کیا، اس جماعت میں تقریباً دس اشخاص تھے،حضرت انسؓ نے مستقل طور سے بصرہ میں سکونت اختیار کی اور زندگی کا بقیہ حصہ یہیں بسر کیا۔
حضرت انسؓ کثرت اولاد میں تمام انصار پر فوقیت رکھتے تھے اور یہ آنحضرتﷺ کی دعا کا اثر تھا، ایک مرتبہ آپ ان کے مکان پر تشریف لے گئے،ام سلیمؓ نے عرض کی انسؓ کے لئے دعا فرمائیے؛چنانچہ آنحضرتﷺ نے دیر تک دعا کی اور اخیر میں یہ فقرہ زبان مبارک سے ارشاد فرمایا:
تعلیم کے ما سوا حضرت انسؓ بہت بڑے تیر انداز تھے،اپنے لڑکوں کو تیر اندازی کی بھی مشق کراتے تھے،پہلے لڑکے نشانہ لگاتے،جس میں بسا اوقات غلطی ہوجاتی،تو خود انسؓ بن مالک ایسا تیر جوڑ کر مارتے کہ نشانہ خالی نہ جاتا تھا، لڑکوں کو تیر اندازی کی مشق کرانا انصار میں ایام جاہلیت سے رائج تھا، مورخ طبری نے تاریخ کبیر میں اس کی تصریح کی ہے۔
آپ کی کنیت حضور اکرم صلی اللہ تعالیٰ علیہ والہ وسلم نے ابو حمزہ رکھی اور آپ کا مشہور لقب ”خادم النبی”ہے اور اس لقب پر حضرت انس رضی اللہ تعالیٰ عنہ کو بے حد فخر تھا۔
دس برس کی عمر میں یہ خدمت اقدس میں حاضر ہوئے اور دس برس تک سفر و وطن ، جنگ و صلح ہر جگہ ہر حال میں حضور اکرم صلی اللہ تعالیٰ علیہ والہ وسلم کی خدمت کرتے رہے اور ہر دم خدمت اقدس میں حاضر باش رہتے تھے۔
حضور اقدس صلی اللہ تعالیٰ علیہ والہ وسلم نے ان کے لیے خاص طور پر مال اور اولاد میں ترقی اور برکت کی دعائیں فرمائی تھیں، چنانچہ ان کے مال اور اولاد میں بے حد برکت و ترقی ہوئی ۔
مختلف بیویوں اور باندیوں سے آپ کے 80 لڑکے اور 2 لڑکیاں پید اہوئیں اور جس دن آپ کا وصال ہوا اس دن آپ کے بیٹوں اور پوتوں وغیرہ کی تعداد ایک سو بیس تھی ۔
فرمایا ہاں اور خود رسول اللہ ﷺ نے پڑھا ہے،(لیکن یہ حضرت انسؓ کا ذاتی اجتہاد ہے ورنہ صحیح حدیثوں سے ثابت ہے کہ آنحضرت ﷺ اور عموما ًصحابۂ کرامؓ وتر میں رکوع کرنے کے قبل قنوت پڑھا کرتے تھے، امام شافعیؒ اس مسئلہ میں حضرت انسؓ کےپیرو ہیں اور انہوں نے اس کے ثبوت میں ایک حدیث نقل کی ہے کہ حضرت علیؓ بھی رکوع کے بعد قنوت پڑہتے تھے؛لیکن یہ حدیث قطع نظر اس کے کہ منقطع ہے، یعنی امام شافعیؒ نے حکایۃ بیان کی ہے اور اپنی سند ہثیم تک چھوڑدی ہے سند بھی ضعیف ہے،اس کے راویوں میں ہثیم اور عطا، کا نام بھی شامل ہے اوران دونوں کی ائمہ فن حدیث نے تضعیف کی ہے۔
اس کے علاوہ ابن منذر نے الاشراف میں لکھا ہے کہ حضرت انسؓ اور فلاں فلاں صحابہؓ سے مجھ کو جو روایتیں پہنچی ہیں سب میں رکوع سے قبل قنوت پڑہنے کا تذکرہ ہے اور یہی صحیح بھی ہے؛کیونکہ صحیح مسلم میں حضرت انسؓ سے جو روایات آئی ہے،اس میں اس کی صاف تصریح ہے،عاصم نے حضرت انسؓ سے پوچھا کہ قنوت قبل رکوع پڑھنا چاہیے یا بعد رکوع؟
انہوں نے کہا قبل رکوع،عاصم نے کہا لوگوں کا تو یہ خیال ہے کہ آنحضرتﷺ بعد رکوع پڑہتے تھے ،حضرت انسؓ نے کہا وہ ایک وقتی واقعہ تھا، چند قبائل نے مرتد ہوکر بہت سے صحابہؓ کو قتل کردیا تھا، اس لئے آنحضرت ﷺ نے ایک مہینہ تک رکوع کے بعد قنوت پڑھ کر ان کے لئے بددعا کی تھی۔
تم نے دیکھا کہ ان مسائل میں حضرت انسؓ کس قدر صائب الرائے ہیں، ان کے اجتہادی مسائل کی بڑی خوبی یہ ہے کہ اکثر صحابہؓ کے اجتہاد کے موافق ہیں اور اس لئے بالکل صحیح ہیں۔
حضرت علی کرم اللہ وجہہ کے بعد وہ عرصہ تک زندہ رہے اور انقلاب زمانہ کے عجیب وغریب مناظر دیکھتے رہے،لیکن انہوں نے گوشہ خلوت کو مقدم جانا اور شہرت کی گوناگوں دلفریبیوں پر اپنے نفس کو مائل نہ کیا۔
باایں ہمہ وہ عمال حکومت کے دست ستم سے محفوظ نہ رہ سکے، عبدالملک بن مروان کے زمانہ خلافت میں حجاج بن یوسف ثقفی جو سلطنت امویہ کے مشرقی ممالک کا گورنر تھا اور ظلم وجور میں اپنا نظیر نہیں رکھتا تھا،جب بصرہ آیا تو حضرت انسؓ بن مالک کو بلا کر نہایت سخت تنبیہ کی اور لوگوں میں ذلیل کرنے کی خاطر گردن پر مہر لگوادی۔
کبھی مختار کا ساتھ دیتے ہو اور کبھی ابن اشعث کا ،میں نے تمہارے لئے بڑی سخت سزا تجویز کی ہے، حضرت انسؓ نے نہایت تحمل سے کام لیکر پوچھا!
خدا امیر کو صحت دے کس کے لئے سزا تجویز ہوئی ہے،حجاج نے کہا تمہارے لئے، انسؓ بن مالک خاموش ہو کر اپنے مکان واپس تشریف لائے اور خلیفہ عبدالملک کے پاس ایک خط میں جس میں حجاج کی شکایت لکھی تھی روانہ کیا ،عبدلملک نے خط پڑھا تو غصہ سے بیتاب ہوگیا اور حجاج کو ایک تہدید آمیز خط لکھا کہ حضرت انسؓ سے فوراً ان کے مکان پر جاکر معافی مانگو ورنہ تمہارے ساتھ بہت سخت برتاؤ کیا جائے گا، حجاج بن یوسف مع درباریوں کے خدمت اقدس میں حاضر ہوا اور معافی مانگی اور درخواست کی کہ خوشنودی کا ایک خط خلیفہ کے پاس بھیج دیں ؛چنانچہ حضرت انسؓ بن مالک نے اس کی عرضداشت منظور کی اور دمشق ایک خط روانہ کیا۔
حضرت انسؓ،آنحضرتﷺ کے تمام کام نہایت مستعدی اور تندہی سے بجا لاتے اور اپنی فرماں برداری سے حضور ﷺکو خوش رکھتے تھے، فرماتے ہیں کہ میں نے دس برس آنحضرتﷺ کی خدمت کی؛لیکن اس مدت میں آپ کبھی خفا نہ ہوئے اورنہ کبھی کسی کام کی نسبت یہ فرمایا کہ اب تک کیوں نہ ہوا، آنحضرتﷺ کو ان سے خاص محبت ہوگئی تھی ان کو بیٹا اور کبھی کبھی پیار میں "انیس" کہہ کر مخاطب فرماتے تھے اکثر ان کے گھر تشریف لیجاتے، چھوہارے نوش فرماتے،کھانا موجود ہوتا تو کھانا تناول فرماتے ،دوپہر کا وقت ہوتا تو آرام کرتے ،نماز پڑہتے اورحضرت انسؓ بن مالک کیلئے دعا فرماتے ۔
پہلے گذرچکا ہے،حضرت انسؓ کی ماں حضرت ام سلیمؓ آنحضرت ﷺ کی رشتہ میں خالہ ہوتی تھیں وہ آنحضرتﷺ سے بہت محبت کرتی تھیں اور آنحضرتﷺ کو بھی ان کا حد درجہ خیال تھا،غزوہ ٔخیبر میں صفیہؓ اسیر ہوکر آئیں اور آنحضرتﷺ نے نکاح کا خیال ظاہر فرمایا تو حضرت ام سلیمؓ کے پاس بھیج دیا،ام سلیمؓ نے شادی کا سامان کیا اور حضرت صفیہؓ کو دلہن بنا کر شب کو آنحضرتﷺ کے خیمہ اطہر میں پہنچایا۔
اسی طرح جب آنحضرتﷺ نےحضرت زینبؓ سے عقد کیا،تو ام سلیمؓ نے ایک لگن میں مالیدہ بنا کر آنحضرتﷺ کی خدمت میں بھیجا، آپﷺ نے صحابہؓ کو طلب فرمایا اور ایک مختصر سا جلسہ دعوت ترتیب دیا۔
غرض ان مختلف خصوصیتوں نے حضرت انسؓ بن مالک کو خاندان نبوت کا ایک ممبر بنادیا تھا،آنحضرتﷺ کبھی کبھی خوش طبعی میں ان سے مزاح فرماتے تھے ،ابوحمزہ ان کی کنیت اسی مزاح کا نتیجہ تھی،ایک مرتبہ مزاح میں ارشاد فرمایا :یاذالا ذنین ،یعنی اے دوکان والے
ان میں سے پہلے کا مفہوم یہ ہے کہ جس پینے والی چیز میں نشہ آجائے حرام ہے،دوسرے میں یہ بیان ہے کہ ہر نشہ آور چیز شراب ہوتی ہے اور ہر قسم کی شراب حرام ہے ،جس کا نتیجہ یہ نکلتا ہے کہ ہر منشی چیز حرام ہے،تیسرے کلیہ کا یہ منشاء ہے کہ جو زیادہ پینے کی صورت میں نشہ پیدا کرے اس کا خفیف حصہ بھی پینا حرام ہے، حضرت انسؓ بن مالک نے انہی باتوں کا اپنے جواب میں ذکر کیا ہے یہ اور بات ہے کہ سوالات کی بے ترتیبی سے جواب غیر مرتب ہوگیا ہے۔
اس تحمل کے ساتھ عظمت وجلال کا یہ عالم تھا کہ ان کے صرف ایک خط پر خلیفہ عبدالملک اموی نے حجاج بن یوسف ثقفی جیسے بااختیار امیر کو جو محض سلطنت کا رعب و دبدبہ قائم کرنے کے لئے بھیجا گیا تھا، ایسا عتاب آمیز خط لکھا کہ خواص تو کجا ایک عام آدمی بھی اپنے لئے وہ الفاظ سننا گوارانہ کرے گا اور جس کا یہ انجام ہوا کہ حجاج کو حضرت انسؓ سے معذرت کرنی پڑی۔
شجاعت وبسالت کا کافی حصہ پایا تھا، بچپن میں اس قدر تیز دوڑتے تھے کہ ایک مرتبہ مرالظہر ان میں خرگوش کو دوڑ کر پکڑ لیا تھا؛حالانکہ ان کے تمام ہم عمر ناکام واپس آئے تھے،بڑے ہوئے تو فنون سپہ گری میں کمال حاصل کیا، وہ بہت بڑے شہسوار تھے،تیر اندازی میں ان کو خاص ملکہ تھا اور گھوڑ دوڑ میں بہت دلچسپی لیتے تھے۔
صحابہ میں ارباب روایت تو سینکڑوں ہیں؛لیکن ان میں ایک مخصوص جماعت ان لوگوں کی ہے جو روایات میں صاحب اصول تھے،حضرت انسؓ بھی انہی لوگوں میں تھے؛ چنانچہ ان کے روایات کے استقصا سے حسب ذیل اصول مستنبط ہوتے ہیں۔
روایات کے بیان کرنے میں نہایت احتیاط کی، مسند احمد بن حنبل میں ہے "كان أنس بن مالك : إذا حدث عن رسول الله صلى الله عليه و سلم حديثا ففرغ منه قال أو كما قال رسول الله صلى الله عليه و سلم" یعنی حضرت انسؓ حدیث بیان کرتے وقت گھبراجاتے تھے اور اخیر میں کہتے تھے کہ اس طرح یا جیسا آنحضرتﷺ نے فرمایا تھا ۔
باایں ہمہ علوم مرتبت طبیعت میں انکسار و تواضع تھی ،لوگوں سے نہایت بے تکلفانہ ملتے تھے، شاگردوں سے بھی چنداں تکلف نہ تھا،اکثر فرماتے کہ آنحضرتﷺ کے زمانہ میں ہم لوگ بیٹھے ہوتے اور حضور صلی اللہ علیہ وسلم تشریف لاتے، لیکن ہم میں سے کوئی تعظیم کے لئے نہ اٹھتا،حالانکہ رسول اللہ ﷺ سے زیادہ ہم کو کون محبوب ہوسکتا تھا اور اس کا سبب یہ تھا کہ آنحضرتﷺ ان تکلفات کو ناپسند فرماتے تھے۔
93ھ میں پیمانہ عمر لبریز ہو گیا ، چند مہینوں تک بیمار رہے ، شاگردوں اور عقیدت مندوں کا ہجوم رہتا تھا ، اور دور دور سے لوگ عیادت کو آتے تھے، جب وفات کا وقت قریب ہوا تو ثابت بنانی سے کہا جو تلامذہ خاص میں تھے ،فرمایا کہ میری زبان کے نیچے آنحضرتﷺ کا موئے مبارک رکھ دو، ثابت بنانی نے تعمیل حکم کی اسی حالت میں روح مطہر نے داعی اجل کو لبیک کہا ۔
وفات کے وقت انسؓ بن مالک عمر کے 103 مرحلے طے کر چکے تھے ، بصرہ میں سوائے ان کے اور کوئی صحابی زندہ نہ تھا اور عموماً عالم اسلامی صحابہ کرام کے وجود سے خالی ہو چکا تھا، نماز جنازہ میں اہل وعیال تلامذہ اور احباب خاص کی معتد بہ تعداد موجود تھی، فطن بن مدرک کلابی نے نماز جنازہ پڑھائی اور اپنے گھر کے قریب موضع طف میں دفن کئے گئے۔
حضرت انسؓ کی وفات سے لوگوں کو سخت صدمہ ہوا اور واقعی رنج والم کا مقام تھا، تربیت یافتگان نبوت ایک ایک کرکے اٹھ گئے تھے ،صرف دو شخص باقی تھے جن کی آنکھیں شمع نبوت کے دیدار سے روشن ہوئی تھیں، اب ان میں سے بھی ایک نے دنیائے فانی سے قطع تعلق کرلیا۔
فرمایا ہاں، پھر پوچھا لوگ تو مکروہ سمجھتے ہیں، فرمایا جس چیز میں شک ہو اسے چھوڑدو، پھر استفسار کیا کہ نشہ لانے والی چیز تو حرام ہے ؛لیکن ایک دو گھونٹ پینے میں کیا حرج ہے؟
حضرت انسؓ نے اس مسئلہ کو اگرچہ نہایت خوبی سے بیان کیا ہے؛ لیکن اس کی مزید تشریح کی ضرورت ہے،شارع علیہ السلام نے کتاب الاشربہ کے متعلق جو احکام ارشاد فرمائے ہیں اورجو اس باب کے قواعد واصول کہے جاسکتے ہیں یہ ہیں:
ایک مرتبہ حضرت ثابتؓ سے جوان کے تلامذہ خاص تھے فرمایا اگر میں کسی شخص کو اس راز سے آگاہ کرتا تو وہ تم تھے؛ لیکن میں بیان نہیں کروں گا۔
لیکن گرد کارواں کے سوا کچھ نظر نہ آتا، اتنے میں گرد ہٹی اورنہایت ہی شوکت وشان سے کوکب نبوت نمودار ہوا ، حضرت انسؓ بن مالک کی عقیدت مند نگاہ رخ انور پر پڑی اور تصدیق قلبی اور اقرار لسانی نے صحابیت کا ممتاز شرف بارگاہ نبوت سے حاصل کیا۔
سلطنت اسلامیہ کے ہر حصہ میں ان بزرگوں کا وجود تھا، بصرہ بھی جو عراق عرب کا صدر مقام تھا، ان بزرگوں سے خالی نہ تھا؛چنانچہ جب بصرہ میں ان ہولناک واقعات کی خبر پہنچی،تو حضرت انسؓ بن مالک، حضرت عمران بن حصینؓ اور دوسرے بزرگوار نصرت دین اور تائید اسلام کے لئے مستعد ہوگئے اور اپنی پرجوش تقریروں سے تمام شہر میں آگ لگادی ؛لیکن یہ امداد پہنچنے بھی نہ پائی تھی کہ خلیفہ اسلام شہید ہوچکا تھا۔
حضرت عثمانؓ کے بعد حضرت علی کرم اللہ وجہہ نے مسند خلافت کو اپنے جلوس سے زینت بخشی ،خلافت کو چھ ماہ بھی نہ گذے تھے کہ ایک عظیم الشان فتنہ نے بصرہ سے سرا ٹھایا، جس کی لپیٹ میں صحابہ بھی آگئے، بصرہ حضرت انسؓ کا مستقل قرار گاہ اور وہاں ان کا خاص اثر تھا، لیکن انہوں نے اس فتنہ سے اپنا دامن بالکل محفوظ رکھا وہ دوسرے صحابہ کرام کی طرح گوشہ نشین رہے اور اس وقت تک نہ نکلے جب تک آتش فساد سرد نہ ہوگئی۔
کچھ دنوں مدینہ منورہ میں ٹھہر کر بصرہ واپس ہوئے ،ذوالحجہ 23ھ میں حضرت عمرؓ نے شہادت حاصل کی اورحضرت عثمان ؓ مسند آرائے خلافت ہوئے ان کی خلافت کا ابتدائی زمانہ نہایت پر امن تھا، لیکن کچھ دنوں کے بعد حالات نے نہایت خوفناک صورت اختیار کرلی اور فتنوں کا دروازہ دفعۃً کھل گیا ،آفاق عالم سے مفسدین اٹھ کھڑے ہوئے جابجا باغیانہ تحریکیں نشوونما پانے لگیں،ملک کے ہر ہر گوشہ میں فتنہ و فساد کی آگ مشتعل ہوئی اور شورہ پشتوں کے سیلاب نے دارالخلافت مدینہ منورہ کا رخ کیا۔
لیکن اس وقت اسلامی مملکت کے مختلف حصوں میں بہت سی ایسی شخصیتیں موجود تھیں جو ظلم کی طاقت سے مرعوب نہیں ہوتے تھے، چنانچہ جب امام مظلوم کی صدائے حق دارالخلافۃ کے ایک مقدس گوشہ سے بلند ہوئی تو سب سے پہلے ان حاملان صداقت نے اسے سنا اور حمایت حق پر کمر ہمت باندھ کر اٹھ کھڑے ہوئے۔
علم حدیث کی طرح علم فقہ میں بھی حضرت انسؓ کو کمال حاصل تھا، فقہائے صحابہؓ کے تین طبقے ہیں، حضرت انسؓ کا شمار دوسرے طبقہ میں ہے جن کے اجتہادات وفتاویٰ اگر ترتیب دیئے جائیں تو ایک مستقل رسالہ تیار ہوسکتا ہے۔
ہم اوپر لکھ آئے ہیں کہ حضرت عمرؓ نے حضرت انسؓ بن مالک کو ایک جماعت کے ساتھ فقہ سکھانے کے لئے بصرہ روانہ کیا تھا،اس سے زیادہ ان کی فقہ دانی کی اور کیا دلیل ہو سکتی ہے۔
صحابہؓ کے زمانہ میں تعلیم کا طریقہ عموماً حلقہ درس تک محدود تھا، حضرت انسؓ بھی باقاعدہ تعلیم دیتے تھے، اثنائے درس میں کوئی شخص سوال کرتا اس کو جواب سے سرفراز فرماتے تھے، اس قسم کے سوال وجواب کا ایک مجموعہ ہے جس کا استقصاطوالت سے خالی نہیں، یہاں چند مسائل درج کئے جاتے ہیں جن سے حضرت انسؓ کے طرز اجتہاد ،جودت فہم،دقت نظر اور اصابت رائے کا اندازہ ہوگا۔
حضرت انسؓ بن مالک نے بصرہ سے دو فرسخ باہر مقام طف میں ایک مکان بنوایا تھا اور وہیں اقامت پذیر تھے، اس سے معلوم ہوتا تھا کہ وہ شہر کے اندر رہنے سے باہر بود وباس رکھنا زیادہ پسند کرتے تھے، کھانا اچھا کھاتے تھے،دسترخوان پر اکثر چپاتی اور شوربہ ہوتا تھا، کبھی کبھی ترکاری بھی ڈالی جاتی تھی ،لو کی کی فصل میں اکثر لوکی پڑتی تھی جو ان کو محبت رسول اللہ صلی اللہ علیہ وسلم کی وجہ سے بہت مرغوب تھی،طبیعت فیاض اور سیر چشم واقع ہوئی تھی،کھانے کے وقت شاگرد موجود ہوتے تو ان کو بھی شریک کرلیتے تھے۔
جوتہ پہن کر نماز پڑھنا جائز ہے،لیکن شرط یہ ہے کہ پاک ہو اور نجاست آلود نہ ہو، اگر کوئی شخص نیا جوتہ پہن کر نماز پڑھے تو کوئی حرج نہیں۔
فرمایا کہ جب میں کوفہ جاتا تھا،قصر کرتا تھا اور آنحضرتﷺ نے 3 میل یا 3 فرسخ کا راستہ طے کرکے قصر کیا تھا، اس کا یہ مطلب نہیں کہ 3 میل سفر کرنے سے قصر واجب ہوجاتا ہے ؛بلکہ واقعہ یہ ہے کہ آنحضرتﷺ مکہ معظمہ کے ارادہ سے تشریف لے گئے تھے راستہ میں جس مقام پر سب سے پہلے نزول اجلال ہوا وہ ذوالحلیفہ تھا جو صحیح روایت کی بنا پر مدینہ سے 3 میل کے فاصل پر واقعہ ہے اور چونکہ حد ود سفر میں داخل تھا،اس لئے آنحضرتﷺ نے قصر نماز پڑھی۔
مختار بن فلفل نے پوچھا کہ مریض کس طرح نماز پڑھے، حضرت انسؓ بن مالک نے کہا بیٹھ کر پڑھے، عبدالرحمن بن دردانؓ معہ دیگر اہلیان حضرت انسؓ کی خدمت میں حاضر ہوئے، حضرت انسؓ بن مالک نے پوچھا نماز عصر پڑھ چکے ہو، کہا جی ہاں، پھر لوگوں نے استفسار کیا کہ آنحضرتﷺ عصر کی نماز کسی وقت پڑہتے تھے؟
حضرت انسؓ نے ایک جنازہ کی نماز پڑھائی جنازہ مرد کا تھا، اس لئے میت کے سرہانے کھڑے ہوئے اس کے بعد دوسرا جنازہ عورت کا لایا گیا،حضرت انسؓ نے کمر کی سیدھ پر کھڑے ہوکر اس کی نماز پڑھائی،علاء بن زیادہ عدوی بھی نماز میں شریک تھے ،اس اختلاف قیام کا سبب پوچھا ،حضرت انسؓ نے فرمایا کہ آنحضرتﷺ ایسا ہی کرتے تھے ،علاء مجمع کی جانب مخاطب ہوئے اور کہا کہ اس کو یاد رکھنا۔
حضرت انسؓ مکثرین صحابہ میں سے ہیں، یعنی ان کی روایات کا شمار ہزاروں تک ہے صحیح بخاری میں ان سے 80 حدیثیں منقول ہیں، صحیح مسلم میں 70 اور متفق علیہ روایات کی تعداد 128 ہے۔
حضرت انسؓ نے ابتداً، خود حامل وحی سے اکتساب کیا، آپ کے بعد جن صحابۂ کرام کے دامن فیض سے وابستہ رہے ان کے نام نامی یہ ہیں، حضرت ابوبکرؓ،حضرت عمرؓ، حضرت عثمانؓ، حضرت فاطمہ زہراؓ، حضرت ابی بن کعبؓ، حضرت عبدالرحمنؓ بن عوف، حضرت عبداللہ ابن مسعودؓ ،حضرت ابوذرؓ، حضرت ابو طلحہؓ، حضرت معاذ بن جبلؓ، حضرت عبادہ بن صامتؓ ، عبداللہ ابن رواحہؓ ، حضرت ثابت بن قیسؓ بن شماس، حضرت مالک بن صعصہؓ، حضرت ام سلیمؓ، حضرت ام حرامؓ حضرت ام الفضل ؓ
حضرت انسؓ ہمیشہ آنحضرت ﷺ کے ساتھ رہتے تھے سفر وحضر اور خلوت وجلوت کی ان کے لئے کوئی تخصیص نہ تھی اور نزول حجاب سے پہلے وہ آنحضرتﷺ کے گھر میں آزادی کے ساتھ آتے جاتے تھے۔
ایک دن نماز فجر سے قبل آنحضرتﷺ نے فرمایا:آج روزہ کا ارادہ ہے مجھے کچھ کھلا دو، حضرت انسؓ بن مالک جلدی سے اٹھے اور کچھ خرمے اور پانی لیکر حاضر ہوئے، آنحضرتﷺ نے سحری کھائی اور پھر نماز فجر کے لئے تیار ہوئے۔
داخلہ خیبر کے وقت جبکہ نبوت کا جاہ وجلال فاتح کی شان و شوکت رکھتا تھا، حضرت انسؓ کے قدم آنحضرتﷺ کے قدم کو چھو گئے،جس سے ازار مبارک کھسک گیا اور آنحضرتﷺ کے زانوئے مقدس کی سفیدی لوگوں کو نظر آگئی، حضور نے کچھ خیال نہ فرمایا اور انسؓ بن مالک کی اس خطا سے درگذر کی۔
بارگاہ اقدس میں حضرت انسؓ بن مالک کو جو قرب واختصاص تھا وہ ظاہر ہوتاہے کہ وہ سفر و حضر اور خلوت وجلوت میں وہ کس استقلال سے آنحضرتﷺ کے شریک صحبت رہتے تھے، یہی جوش محبت تھا جس نے میدان جنگ میں بھی آقا سے علیحدہ نہ ہونے دیا، غزوہ بدر میں ان کی عمر کچھ نہ تھی 12 برس کا سن تھا، لیکن مجاہدین اسلام کے پہلو بہ پہلو میدان جنگ میں موجود تھے اور آنحضرتﷺ کی خدمت میں خدمت گذاری کا فرض بجا رہے تھے، ان کی اس کمسنی سے لوگوں کو شرکت بدر میں اشتباہ ہوتا تھا ؛ چنانچہ ایک شخص نے پوچھا کہ آپ غزوہ بدر میں موجود تھے، حضرت انسؓ بن مالک نے فرمایا میں بدر سے کہاں غائب ہو سکتا تھا؟
حضرت انسؓ بن مالک کثرت اولاد میں تمام انصار پر فوقیت رکھتے تھے اور یہ آنحضرتﷺ کی دعا کا اثر تھا، ایک مرتبہ آپ ان کے مکان پر تشریف لے گئے،ام سلیمؓ نے عرض کی انسؓ بن مالک کے لئے دعا فرمائیے۔
باب الاشربہ:یہ مسئلہ کہ نبیذ مخصوص برتنوں میں پینا مکروہ ہے صحابہؓ میں عموماً متفق علیہ تھا، حضرت انسؓ بن مالک نے اس کو جس قدر وضاحت اور صفائی سے بیان کیا ہے وہ انہی کا حصہ ہے اس میں انہوں نے ان وجوہ واسباب کی طرف اشارہ کیا ہے جن کے سبب سے ان برتنوں میں نبیذ پینے کی مخالفت آئی ہے۔
حضرت انسؓ نے کہا اگرچہ آنحضرتﷺ نے اس کے متعلق کوئی رائے ظاہر نہیں فرمائی؛ تاہم میں مکروہ سمجھتا ہوں، یہ استدلال اس بنا پر ہے کہ جس چیز کی حلت و حرمت میں اشتباہ ہو،اس میں حرمت کا پہلو غالب ہوگا۔
حضرت انسؓ کے گلدستہ اخلاق میں چار پھول ایسے نازک ،لطیف اور بشگفتہ ہیں جن پر گلدستہ کی خوبصورتی کا تمام تر انحصار ہے،حب رسول، اتباعِ سنت، امر بالمعروف ، حق گوئی، یہ انسؓ بن مالک کے خاص اوصاف ہیں، حب رسول صلی اللّٰہ علیہ وسلم کا نقشہ تم اوپر دیکھ چکے ہو ، جس زمانہ میں وہ دس برس کے نابالغ اور نا سمجھ بچے تھے ، جوش محبت کا یہ عالم تھا کہ صبح اٹھ کر کاشانۂ نبوت کی زیارت سے آنکھوں کو مشرف کرتے تھے ،صبح کاذب کی تاریکی میں ام سلیم ؓ کا کمسن بچہ بستر راحت سے اٹھتا تھا
حضرت انسؓ کے دائرہ تلمذ میں اگرچہ ایک جہاں داخل تھا، لیکن وہ بزرگ جو امام فن ہوکر نکلے اور آسمان حدیث کے مہرو ماہ ثابت ہوئے ان کے نام نامی درج ذیل ہیں:
حسن بصری ، سلیمان تیمی، ابو قلابہ، اسحق بن ابی طلحہ، ابوبکر بن عبداللہ مزنی، قتادہ ،ثابت نبانی، حمید الطویل، ثمامہ بن عبداللہ جعد، ابو عثمان،محمد بن سیرین انصاری، انس بن سیرین ازہری، یحییٰ بن سعید انصاری، ربیعۃ الرائے، سعید بن جبیر اور سلمہ بن وردان رحمہم اللہ تعالی
قبل اسلام عربوں کی جہالت کا یہ نقشہ تھا کہ باپ کی صحبت میں جب بادہ وجام کا دور چلتا تو بیٹا ساقی گری کرتا، وہ پہلے دوسروں کو پلاتے اور بعد میں خود پیتے تھے اور اس دس سالہ بچے کو روکنے والا کوئی نہ تھا۔
حضرت انسؓ کا نام ان کے چچا انسؓ بن نضر کے نام پر رکھا گیا تھا؛لیکن کنیت نہ تھی وہ آنحضرتﷺ نے تجویز فرمائی،انسؓ ایک خاص قسم کی سبزی جس کا نام حمزہ تھا چنا کرتے تھے،آنحضرتﷺ نے اسی مناسبت سے ان کی کنیت ابو حمزہ پسند فرمائی۔
حضرت انسؓ بن مالک نے آنحضرتﷺ کی وفات تک اپنے فرض کو نہایت خوبی سے انجام دیا ،وہ کم وبیش دس برس حامل نبوتﷺ کی خدمت کرتے رہے اور ہمیشہ اس شرف پر ان کو ناز رہا، معمول تھا کہ فجر کی نماز سے پیشتر در اقدس پر حاضر ہو جاتے اور دوپہر کو اپنے گھر واپس آتے ،دوسرے وقت پھر حاضر ہوتے اور عصر تک رہتے، نماز عصر پڑھ کر اپنے گھر کا رخ کرتے تھے ،محلہ میں ایک مسجد تھی وہاں لوگ ان کا انتظار کرتے جب یہ پہنچتے اس وقت وہاں نماز ہوتی تھی۔
انس نام ، ابوحمزہ کنیت ، خادم رسول اللہ لقب ، قبیلہ نجار سے ہیں، جو انصار مدینہ کا معزز تر ین خاندان تھا ، نسب نامہ یہ ہے، انس بن مالک بن نضر بن ضمضم بن زید بن حرام بن جنب بن عامر بن غنم بن عدی بن نجار، والدہ ماجدہ کا نام ام سلیم سہلہ بنت لمحان انصاریہ ہے جن کا سلسلۂ نسب تین واسطوں سے انس بن مالک کے آبائی سلسلہ میں مل جاتا ہے اور رشتہ میں وہ آنحضرت صلی اللہ علیہ وسلم کی خالہ ہوتی تھیں۔
حضرت انس رضی اللہ عنہ ہجرت نبویﷺ سے دس سال پیشتر شہر یثرب میں پیدا ہوئے 8 ، 9 سال کا سن تھا کہ ان کی ماں نے اسلام قبول کر لیا، ان کے والد بیوی سے ناراض ہوکر شام چلے گئے اور وہیں انتقال کیا،ماں نے دوسرا نکاح ابو طلحہ سے کرلیا جن کا شمار قبیلۂ خزرج کے متمول اشخاص میں تھا اور اپنے ساتھ حضرت انسؓ کو ابو طلحہ کے گھر لے گئیں،حضرت انسؓ بن مالک نے انہی کے گھر میں پرورش پائی۔